ตราสัญลักษณ์โรงเรียนแบดมินตันบ้านทองหยอด
**โรงเรียนแบดมินตันบ้านทองหยอด** (อังกฤษ: Banthongyod Badminton School) เป็นโรงเรียนแบดมินตันแห่งแรกในประเทศไทย ตั้งอยู่ที่ ถนนพุทธมณฑลสาย 3 เขตบางแค กรุงเทพมหานคร แต่เดิมเรียกว่าชมรมแบดมินตันบ้านทองหยอด

ประวัติ
-------

เริ่มก่อตั้งเมื่อปี พ.ศ. 2534 โดยครอบครัวของกมลา ทองกร โดยมีวัตถุประสงค์เพื่อให้ลูก ๆ และเพื่อน ๆ ของลูก มาเล่นแบดมินตัน โดยที่ในขณะนั้นลูก ๆ ของเธอยังยังไม่มีสังกัดจึงไม่สามารถลงแข่งขันได้ ด้วยความรักในกีฬาแบดมินตัน จึงได้ก่อตั้งเป็นชมรมขึ้นเองโดยใช้ชื่อว่าชมรมแบดมินตันบ้านทองหยอด และได้ขึ้นทะเบียนเป็นสมาชิกสามัญของสมาคมแบดมินตันแห่งประเทศไทยในพระบรมราชูปถัมภ์ สาเหตุที่ใช้ชื่อนี้เนื่องจากเป็นธุรกิจของกมลาเอง เพื่อน ๆ ของเธอจึงแนะนำให้ใช้ชื่อนี้ เพราะแสดงถึงความเป็นคนไทยด้วย

ในระยะแรกทางชมรมได้ใช้สนามที่สร้างขึ้นเองภายในบริเวณบ้านของกมลา จำนวน 1 สนาม และมีนักกีฬาเพียง 4 คนเท่านั้น โดยมีอาจารย์พรโรจน์ บัณฑิตพิสุทธิ เป็นผู้ฝึกสอน จนกระทั่งนักกีฬาเริ่มมีผลงานสามารถเข้าถึงรอบก่อนรองชนะเลิศ ในปีถัดมาอาจารย์พรโรจน์ มีความจำเป็นต้องย้ายราชการครูไปสอนที่จังหวัดกระบี่ จึงได้แนะนำให้หาโค้ชมืออาชีพที่สามารถทำงานได้เต็มเวลา ทางชมรมฯจึงได้ติดต่อสมาคมแบดมินตันแห่งประเทศไทย ซึ่งในขณะนั้น คุณสง่า เมฆนาวิน ดำรงตำแหน่งเป็นเลขาธิการสมาคมฯ ได้ติดต่อสมาคมแบดมินตันแห่งสาธารณรัฐประชาชนจีน เพื่อขอโค้ชชาวจีนมาฝึกสอนที่ประเทศไทย ขณะนั้น Mr.Hol Zea Chang หัวหน้าผู้ฝึกสอนของสมาคมแบดมินตันแห่งสาธารณรัฐประชาชนจีน ได้ส่งประวัติ Mr.Xie Zhihua (เซี่ย จื่อ หัว) มาให้พิจารณา แล้วจึงตกลงทำสัญญาว่าจ้าง เซี่ย จื่อ หัว มาเป็นโค้ชให้กับทางชมรมฯ

ต่อมาเริ่มมีนักกีฬามาเรียนเพิ่มขึ้นเรื่อย ๆ ทางชมรมจึงย้ายไปเช่าสนามแบดมินตันเพชรเกษม 59 และเปิดสอนได้ประมาณ 3 เดือน ก็ทำการย้ายไปเปิดสอนที่สนามแบดมินตันหรรษา และใน พ.ศ. 2540 ชมรมฯได้ทำการว่าจ้างโค้ชจีนเพิ่มอีกคือ Mr. Liu Ying Gang ผู้ช่วยผู้ฝึกสอนจากสมาคมแบดมินตันแห่งสาธารณรัฐประชาชนจีน และต่อมาก็ได้ว่าจ้าง Mrs.Liu Zheng Hui ผู้ฝึกสอนระดับเยาวชนชาวจีน มาสอนที่ชมรม และอบรมผู้ช่วยผู้ฝึกสอนชาวไทยของทางชมรมฯด้วย ชมรมฯได้เช่าสนามที่หมู่บ้านหรรษาอยู่ประมาณ 7 ปี ทางชมรมฯจึงได้ย้ายมาสอนที่โรงเรียนอัสสัมชัญธนบุรี และสอนได้อีกประมาณ 4 ปี จำนวนสนามเริ่มไม่พอกับจำนวนนักกีฬา คุณกมลาจึงมีความคิดที่จะสร้างสนามแบดมินตันและเปิดสอนเป็นโรงเรียนแบดมินตันโดยเฉพาะ เพื่อใช้สอนทักษะการเล่นแบดมินตันขั้นพื้นฐานสำหรับเยาวชน และประชาชนทั่วไป ในการออกกำลังกายอย่างถูกวิธี และเน้นนักกีฬาแบดมินตันที่เล่นเพื่อความเป็นเลิศเข้าสู่ระดับชาติ และได้ขออนุญาตกระทรวงศึกษาธิการเปิดเป็นโรงเรียนโดยใช้ชื่อว่า "โรงเรียนแบดมินตันบ้านทองหยอด" ในปี พ.ศ. 2546 และเริ่มเปิดใช้เป็นครั้งแรก โดยการใช้ในการจัดการแข่งขันแบดมินตันดาวรุ่งโยเน็กซ์ 2003 []

สิ่งอำนวยความสะดวก
------------------

โรงเรียนแบดมินตันบ้านทองหยอดประกอบไปด้วยสนามแบดมินตันขนาดมาตรฐาน 18 สนาม ซึ่งแบ่งเป็นสองโรงยิม โรงยิมละ 9 สนาม โรงยิมแรกเป็นโรงยิมสีเขียว ซึ่งพื้นสนามเป็นยางคุณภาพมาตรฐานจากประเทศเยอรมัน มีคุณสมบัติยืดหยุ่นสูง สามารถรองรับแรงกระแทกได้ดี และป้องกันการบาดเจ็บหัวเข่า ข้อ กระดูกต่างๆของนักกีฬาได้ในระยะยาว โรงยิมสีเขียวนี้จะอนุญาตให้ใช้ได้สำหรับนักกีฬาของโรงเรียนเท่านั้น ส่วนโรงยิมที่สองเป็นโรงยิมสีฟ้า เป็นพื้นยางคุณภาพจากภายในประเทศ มีคุณสมบัติที่แข็ง ผิวหยาบ และทนทานต่อรองเท้ากีฬาหลายประเภท ใช้สำหรับให้นักกีฬาที่อายุน้อย และประชาชนทั่วไป

นอกจากนี้ โรงเรียนแบดมินตันบ้านทองหยอดยังประกอบไปด้วยหอพักสำหรับนักกีฬาที่มีภูมิลำเนาอยู่ต่างจังหวัดหรือไกลจากโรงเรียน และผู้ฝึกสอนทั้งชาวไทยและต่างประเทศ ห้องฟิตเนสและอุปกรณ์ที่ได้มาตรฐานโรงอาหาร ร้านจำหน่ายอุปกรณ์กีฬาแบดมินตันทุกชนิด ร้านค้า ที่จอดรถกว่า 100 คัน อีกทั้งยังมีกล้องวงจรปิดกว่า 30 จุด และเจ้าหน้าทีรักษาความปลอดภัยตลอด 24 ชั่วโมง[]

นักแบดมินตันที่เคยเข้ารับการฝึก
-------------------------------

* ไทย รัชนก อินทนนท์ แชมป์โลกชาวไทย
* ไทย ณริฎษาพัชร แลม นักแบดมินตันลูกครึ่งไทย-ฮ่องกง
* ไทย พิสิษฐ์ พูดฉลาด
* สเปน กาโรลินา มาริน (Carolina Marín) แชมป์โลกชาวสเปน
* ไทย กุลวุฒิ วิทิตศานต์ แชมป์เยาวชนโลก ประเภทชายเดี่ยว คนแรกของประเทศไทย

อ้างอิง
-------

1. ↑  'บ้านทองหยอด'สานฝันปั้นนักแบดสู่ความสำเร็จ เก็บถาวร 2016-04-21 ที่ เวย์แบ็กแมชชีนผู้อำนวยการคนปัจจุบัน คือ นาย ภัททพล เงินศรีสุข

ประวัติโรงเรียนแบดมินตันบ้านทองหยอด
2. ↑  'สิงห์' หนุน 'บ้านทองหยอด' ปั้นแบดไทยขึ้นมือ 1 โลก
3. ↑  มารินพลิกโค่นหลี่เสี่ยวเร่ยซิวแชมป์ขนไก่โลก
4. ↑  "กุลวุฒิ" สร้างประวัติศาสตร์คว้าแชมป์ขนไก่ยช.โลกคนแรกของไทย

แหล่งข้อมูลอื่น
---------------

* เว็บไซต์ทางการ
* โรงเรียนแบดมินตันบ้านทองหยอด ที่เฟซบุ๊ก
* "เมย์ รัชนก" เอาชนะมาริน 2 เกมรวด ป้องกันแชมป์มาเลมาสเตอร์สได้สำเร็จ เก็บถาวร 2020-10-01 ที่ เวย์แบ็กแมชชีน

| * ด
* ค
* ก
เขตบางแค |
| --- |
| แขวง | 
* บางแค
* บางแคเหนือ
* บางไผ่
* หลักสอง

 | ที่ตั้งของเขตบางแคในกรุงเทพมหานคร |
| ประวัติศาสตร์ | 
* ตำบลหลักหนึ่ง อำเภอหนองแขม จังหวัดธนบุรี
* ตำบลบางแค อำเภอหนองแขม จังหวัดธนบุรี
* ตำบลบางแค กิ่งอำเภอหนองแขม อำเภอภาษีเจริญ จังหวัดธนบุรี
* ตำบลบางแค อำเภอภาษีเจริญ จังหวัดธนบุรี
* แขวงบางแค เขตภาษีเจริญ กรุงเทพมหานคร
* เขตบางแค กรุงเทพมหานคร

 |
| ภูมิศาสตร์ | 
* คลองควาย
* คลองทวีวัฒนา
* คลองบางแค
* คลองบางจาก
* คลองบางเชือกหนัง
* คลองบางไผ่
* คลองบางแวก
* คลองบางอ้าย
* คลองพระยาราชมนตรี
* คลองภาษีเจริญ
* คลองหนองใหญ่

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ กัลปพฤกษ์
	+ กาญจนาภิเษก
	+ เทอดไท
	+ นครลุง
	+ บางแค
	+ บางไผ่
	+ บางแวก
	+ พุทธมณฑล สาย 2
	+ พุทธมณฑล สาย 3
	+ เพชรเกษม
	+ ราชมนตรี
	+ ศิริเกษม
	+ หมู่บ้านเศรษฐกิจ
	+ อัสสัมชัญ
* รายชื่อทางแยก
* รถไฟฟ้ามหานคร สายเฉลิมรัชมงคล
	+ บางแค
	+ หลักสอง
* เรือโดยสารคลองภาษีเจริญ

 |
| ธุรกิจ | 
* ย่านบางแค
* ตลาดบางแค
* ห้างสรรพสินค้า
	+ เดอะมอลล์ บางแค
	+ โลตัส บางแค
	+ บิ๊กซี เพชรเกษม
	+ แม็คโคร เพชรเกษม

 |

 |
| สังคม | 

|  |  |
| --- | --- |
| การศึกษา | 
* มหาวิทยาลัยธนบุรี
* *รายชื่อโรงเรียน*
	+ อัสสัมชัญธนบุรี
	+ คลองหนองใหญ่
	+ บางเชือกหนัง
	+ ปัญญาวรคุณ
	+ ราชวินิตบางแคปานขำ
	+ วัดบุณยประดิษฐ์
	+ วัดราษฎร์บำรุง

 |
| สาธารณสุข | 
* โรงพยาบาลเกษมราษฎร์ บางแค
* โรงพยาบาลราชพิพัฒน์

 |
| วัฒนธรรม | 
* วัด
	+ บุณยประดิษฐ์
	+ พรหมสุวรรณสามัคคี
	+ ม่วง
	+ ราษฎร์บำรุง
	+ ศาลาแดง
* คริสตจักรบางแค
* คริสตจักรสันติสุข
* วัดนักบุญหลุยส์มารีย์ เดอ มงฟอร์ต
* พิพิธภัณฑ์สุนทร
* หมู่บ้านเศรษฐกิจ

 |
| กีฬา | 
* โรงเรียนแบดมินตันบ้านทองหยอด
* สโมสรฟุตบอลอัสสัมชัญ ยูไนเต็ด
* สโมสรฟุตบอลมหาวิทยาลัยธนบุรี

 |

 |
| หมวดหมู่ หมวดหมู่ |